Blinkmikroskop

Et blinkmikroskop, også kalt en blinkkomparator, er et optisk instrument som tidligere ble brukt innenfor astronomien til å sammenligne to fotografier, tatt av samme område på himmelen på forskjellige tidspunkter, ved å vise det samme område av vekselvis det ene og det andre bildet.

Fiksstjernene på de to bildene rekker ikke å flytte seg på de dagene eller ukene som vanligvis går mellom to fotografiserier, men hvis en planet, småplanet, måne, komet eller annet har kommet med på bildene vil den ha flyttet seg såpass mye at man kan se det i blinkmikroskopet. Et av de mest fremtredende eksemplene på et himmellegeme som ble oppdaget hved hjelp av blinkmikroskop er dvergplaneten Pluto. 

Kategori:Observasjonsastronomi
Kategori:Artikler i astronomiprosjektet